Masauratar Kagara masarauta ce dake a jihar Neja wadda take a Ƙaramar Hukumar Rafi a cikin garin kagara, Masarautar tana ƙarƙashin Gundumar Sanatan Neja ta gabas kuma kagara itace babban birnin ƙaramar hukumar rafi. sabon sarkin da aka naɗa a masarautar kagara bayan rasuwar tsohon sarki Alhaji Salihu Tanko shine, Alhaji Ahmed Garba Gunna kafin a naɗa sabon sarkin na uku shine ɗan majen Kagara kuma mataimakin mai tara haraji na jihar Neja. A garin Kagara aka haifa shahararren marubucin littafin nan mai suna magana jarice Alhaji Abubakar Imam ya rubuta littafan Hausa da dama. Masarautar itace babbar masarauta a ƙaramar hukumar Rafi masarautu irin na Pandogari sune ke biye da ita a girma. Alhaji Ahmed Garba shine Sarkin kagara na uku bayan rasuwar sarki na biyu Alhaji Salihu Tanko mai kagara. Garin yana da masana'antar sarrafa talc. An fara gina madatsar ruwa a shekarar 1979 akan kuɗi naira biliyan biyar. Jami'ar Fasaha ta Tarayya Minna ta gudanar da kimanta tasirin Muhalli ga Babban Kogin Neja da Hukumar Raya Karkara (UNRBDA). Kimanin Naira biliyan uku aka biya a watan Fabrairun shekara ta 2002, lokacin da Ministan Albarkatun Ruwa, Muktar Shagari, ya bai wa ɗan kwangilar wa'adin kammala madatsar ruwan zuwa watan Disamba na wannan shekarar.